වනජීවී සංරක්ෂණයට දැක්වූ මාධ්ය දායකත්වය වෙනුවෙන් දිවයින ජගත් තරංග ගමගේ සම්මාන ලබති
ජූලි මස 31 වැනිදාට ඊයේ යෙදී තිබුණු ලෝක වනජීවී හා ස්වභාවික සම්පත් ආරක්ෂණ වෘත්තිකයන්ගේ දිනය World Ranger day නිමිත්තෙන් සමස්ත ලංකා වනජීවී නියාමක නිලධාරීන්ගේ සංගමය සංවිධානය කළ ඇගයීම් උළෙලක් ඊයේ 31දා කොළඹ ප්රදර්ශන සහ සම්මේලන මධ්යස්ථානයේදී පැවැත්විණි එහිදී වනජීවී සංරක්ෂණය සඳහා වනජීවී ක්ෂේත්ර නිලධාරීන්ට සහාය වූ අංශ කිහිපයක පුද්ගලයෝ රැසක් ඇගයීමට ලක්වූහ මෙහිදී ඇගයීමට ලක්වූ මාධ්යවේදීන් අතර විශේෂ සම්මාන තුනක් දිවයින පුවත්පතේ මාධ්යවේදීන්ට හිමිවිය වනජීවී සංරක්ෂණය සඳහා මෙතෙක් දක්වන ලද දායකත්වය වෙනුවෙන් දිවයින විශේෂාංග කර්තෘ ජගත් කණහැරආරච්චි ඉරිදා දිවයින මාධ්යවේදී තරංග රත්නවීර සහ දිවයින පොළොන්නරුව මාධ්යවේදී කරුණාරත්න ගමගේ මෙහිදී ඇගයීම් සම්මාන ලැබූහ ජගත් කණහැරආරච්චි සහ තරංග රත්නවීර යන මහත්වරු ප්රවීණ සත්ත්වවේදී ආචාර්ය තාරක කුසුමින්ද මහතා අතින් සම්මාන ලබන අයුරු ඡායාරූපයේ දැක්වේ